ଭୁବନେଶ୍ୱର, ଜାନୁଆରୀ ୧୭(ଲୋକାଲ ୱାୟାର): ସହରାଞ୍ଚଳର ଏକାକୀ ମହିଳା ସ୍ୱାବଲମ୍ବୀ ହୋଇ ପାରୁଥିବା ବେଳେ ଗ୍ରାମାଞ୍ଚଳ ମହିଳାମାନେ ଏକାକୀ ରହିବାକୁ ନେଇ ଥିବା ସାମାଜିକ କୁସଂସ୍କାର ଯୋଗୁଁ ଦୁର୍ବିସହ ସ୍ଥିତିରେ ଅବହେଳିତ ଜୀବନ ଜୀଇଁଥାନ୍ତି ।
ଗଞ୍ଜାମ ଜିଲ୍ଲା ବୁଗୁଡ଼ା ବ୍ଲକର କରସିଂ ଗାଁର ୬୦ ବର୍ଷୀୟ ଏକାକୀ ମହିଳା ଜମ୍ବୁ ଗୌଡ । ସ୍ୱାମୀ ତାଙ୍କୁ ୨୦ ବର୍ଷ ତଳେ ଛାଡ଼ି ଚାଲି ଯାଇଥିଲେ । କିଛି ଉପାୟ ନପାଇ, ସେ ଜୀବନଧାରଣ ଓ ଛୋଟ ବଖରିକିଆ ଘର ଭଡ଼ା ଦେବା ପାଇଁ ନିର୍ମାଣ ଶ୍ରମିକ ଭାବେ କାମ କରିବା ଆରମ୍ଭ କଲେ ।
ସ୍ୱାମୀ ମତେ ଛାଡ଼ି ଚାଲିଯିବା ପରେ ଟଙ୍କା ଓ ଘର ପାଇଁ ଦୁର୍ଦ୍ଦଶା ଭୋଗିଲି । ମୁଁ ଇଟା, କାଦୁଅ ବୋଝେଇ ଓ ଖଲାସ କାମ ଆରମ୍ଭ କଲି । ଦିନକୁ ୫୦ ଟଙ୍କା ମଜୁରୀ ପାଏ । ରୋଜଗାରର ବଡ ଭାଗ ତଥା ୫ଶହ ଟଙ୍କା ଘର ଭଡାରେ ଚାଲିଯାଏ ।
ରାଜ୍ୟ ସରକାର, ବେସରକାରୀ ସଂଗଠନ ଲାଣ୍ଡେସା ଓ ଆକ୍ସନ ଏଡ୍ ଇଣ୍ଡିଆ ସହାୟତାରେ କିଛି ବର୍ଷ ପୂର୍ବେ ଗଞ୍ଜାମ ଜିଲ୍ଲାର ଜମ୍ବୁ ଗୌଡଙ୍କ ଭଳି ଏକାକୀ ମହିଳାଙ୍କ ସୁବିଧା ପାଇଁ ଏକ ଯୋଜନା ଆରମ୍ଭ କରିଥିଲେ ।
ଏହି ଯୋଜନାର ଉଦ୍ଦେଶ୍ୟ ଥିଲା ଜିଲ୍ଲାର ଏକାକୀ ମହିଳାଙ୍କ ଗଣନା କରିବା, ଗାଁ ନିକଟରେ ଉପଲବ୍ଧ ଜମି ଚିହ୍ନଟ କରିବା ଓ ସେମାନଙ୍କୁ ବାସଯୋଗ୍ୟ ଜମି ପ୍ରଦାନ କରିବା । ଏହି ଉପକ୍ରମ ପ୍ରଧାନମନ୍ତ୍ରୀ ଆବାସ ଯୋଜନା ପାଣ୍ଠି ବିନିଯୋଗ କରି ଏକାକୀ ମହିଳାଙ୍କ ପାଇଁ ଘର ନିର୍ମାଣ କରିବା ସହ ସେମାନଙ୍କୁ ସ୍ୱାଧୀନ ଜୀବନଯାପନ କରିବାରେ ସାହାଯ୍ୟ କରିବ ।
ଓଡିଶାର ଗ୍ରାମାଚଂଳରେ ହଜାର ହଜାର ଏକାକୀ ମହିଳା ରହୁଛନ୍ତି । ଜମି କାଗଜପତ୍ର ବଂଟନ ପାଇଁ ଏକାକୀ ମହିଳା ବର୍ଗ ରାଜ୍ୟ ସରକାରଙ୍କ ଦ୍ୱାରା ଆଇନତଃ ପରିଭାଷିତ ହୋଇନାହିଁ ।
ସାଧାରଣତଃ ପରିତ୍ୟକ୍ତ, ବିଧବା, ଭିନ୍ନକ୍ଷମ, ଏଚଆଇଭି କିମ୍ବା ଏଡସ ଭୋଗୁଥିବା ମହିଳାଙ୍କୁ ଗୃହହୀନ ବିବେଚନା କରି ଜମି ଆବଣ୍ଟିତ କରାଯାଏ ।
ଜମି ଆବଣ୍ଟନ କ୍ଷେତ୍ରରେ ସରକାର ଏକାକୀ ମହିଳାଙ୍କ ବ୍ୟାଖ୍ୟାନ କିପରି କରୁଛନ୍ତି ବୋଲି ଓଡ଼ିଶା ମହିଳା ଓ ଶିଶୁ କଲ୍ୟାଣ ବିଭାଗର ପ୍ରମୁଖ ସଚିବଙ୍କୁ ପଚରା ଯାଇଥିବା ପ୍ରଶ୍ନର କୌଣସି ଉତ୍ତର ମିଳିନଥିଲା ।
ଜମି ମାଲିକାନା ଦାବି ଉଦ୍ଦେଶ୍ୟରେ ମହିଳା ସଶକ୍ତୀକରଣ ପାଇଁ ବିଶେଷ କରି ଏକାକୀ ମହିଳାଙ୍କ ପାଇଁ ଓଡ଼ିଶାରେ ଅନେକ ନିୟମ ପ୍ରଣୟନ ହୋଇଛି । ତେବେ ପିତୃତନ୍ତ୍ର ଓ ଲିଙ୍ଗଗତ ବୈଷମ୍ୟ ଯୋଗୁଁ ଏସବୁ ଆଇନ ଓ ସେଗୁଡ଼ିକର ରୂପାୟନ ତୃଣମୂଳ ସ୍ତରରେ ଗୋଳିଆ ହୋଇଯାଏ ।
ଓଡ଼ିଶା ଭୂସଂସ୍କାର ୨୦୦୬ ସଂଶୋଧନ ଆଇନ ଅନୁଯାୟୀ ବିଧବା, ବିବାହ ବିଚ୍ଛିନ୍ନା ଓ ଅବିବାହିତା ମହିଳା ସେମାନଙ୍କ ଜମି ଚାଷ ପାଇଁ ଅନ୍ୟକୁ ଲିଜ୍ ସୂତ୍ରରେ ଦେଇପାରିବା ବ୍ୟବସ୍ଥା ରହିଛି । ଏହି ସୁବିଧା ସମସ୍ତଙ୍କ ପାଇଁ ଉପଲବ୍ଧ ନୁହେଁ ।
ଏହି ଆଇନର ବ୍ୟବସ୍ଥା ଅନୁଯାୟୀ କୌଣସି ପରିବାର ନିକଟରେ ସିଲିଂ ବହିର୍ଭୂତ ଜମି ଥିଲେ ତାହାକୁ ସେମାନେ ସ୍ତ୍ରୀ ଓ ଝିଅଙ୍କ ନାମରେ ରଖିପାରିବେ । ତେବେ ଅନେକ ସମୟରେ ପୁରୁଷ ସଦସ୍ୟମାନେ ଏଭଳି ଜମିର ପ୍ରକୃତ ମାଲିକ ହୋଇଥାନ୍ତି ।
ଓଡ଼ିଶା ସରକାରଙ୍କ ଭୂବନ୍ଦୋବସ୍ତ ନିୟମ ୧୯୮୩ ଅନୁଯାୟୀ ଗ୍ରାମାଞ୍ଚଳର ଗୃହହୀନଙ୍କୁ ଜଣ ପିଛା ୧୦ ଡେସିମିଲ ଜମି ଯୋଗାଇ ଦେବାର ବ୍ୟବସ୍ଥା ହୋଇଛି ।
୨୦୦୫ରେ ରାଜ୍ୟ ସରକାର ଘରଡିହ ନଥିବା ଯୋଗ୍ୟ ଗ୍ରାମୀଣ ବାସିନ୍ଦାଙ୍କ ପାଇଁ ବସୁନ୍ଧରା ଯୋଜନା ଆରମ୍ଭ କରିଥିଲେ ।
ପରେ ଝିଅ ଓ ମହିଳା ମାନଙ୍କ ପାଇଁ ଓଡ଼ିଶା ରାଜ୍ୟ ନୀତି- ୨୦୧୪ରେ କମ୍ ଆୟ ବର୍ଗର ମହିଳା, ଘର ନଥିବା ମହିଳା, ବିଧବା, ଅବିବାହିତା, ବିବାହ ବିଚ୍ଛିନ୍ନ, ଛାଡ଼ପତ୍ର ବା ଆଇନଗତ ଅଲଗା ରହୁଥିବା ମହିଳାଙ୍କ ବୟସ ଓ ଭିନ୍ନକ୍ଷମ ମାନଦଣ୍ଡକୁ ବିଚାର କରି ବାସଯୋଗ୍ୟ ଜମି ପ୍ରଦାନ ପାଇଁ କୁହା ଯାଇଥିଲା ।
ତିନି ବର୍ଷ ତଳେ ସରକାର ଗାଁର ସବୁ ଏକାକୀ ମହିଳାଙ୍କ ଗଣନା ସାରିବା ପରେ ଜମ୍ବୁ ଗୌଡଙ୍କୁ ପ୍ରାୟ ୩୦ ଡିସିମିଲ ବାସଯୋଗ୍ୟ ଜମି ଯୋଗାଇ ଦେଇଥିଲେ । ଏହାବ୍ୟତୀତ ସେ ପ୍ରଧାନମନ୍ତ୍ରୀ ଆବାସ ଯୋଜନା- ଗ୍ରାମୀଣ (ପିଏମଏୱାଇ-ଜି) ପାଣ୍ଠିରେ ଘର ତିଆରି କରିଥିଲେ ।
ଆଉ ତାଙ୍କୁ ନିଜ ସ୍ୱଳ୍ପ ଆୟରୁ ଘରଭଡ଼ା ଦେବାକୁ ପଡୁନାହିଁ ।ଏହି ଉପକ୍ରମ ମାଧ୍ୟମରେ କେବଳ ଏକାକୀ ମହିଳାଙ୍କୁ ଘର ଓ ଜମି ଦିଆଯାଉନାହିଁ ଗାଁରେ ସେମାନେ ସମ୍ମାନର ସହ ଜୀଉଁଛନ୍ତି ।
କାରଣ ସେମାନଙ୍କ ମଧ୍ୟରୁ ଅନେକ ନିଜ ବୈବାହିତ ସ୍ଥିତି ଓ ଅନ୍ୟ ଉପରେ ନିର୍ଭରଶୀଳ ହେବା ସହ ସଂଘର୍ଷରତ ଥିଲେ । ଏକାକୀ ମହିଳା ତନୁ ସେଠି କହିଛନ୍ତି ଏହା ସେମାନଙ୍କୁ ପରିଚିତି ଓ ସ୍ୱାଭିମାନ ପ୍ରଦାନ କରିଛି ।
ଅଧିକାଂଶ ମହିଳା ଭଡ଼ା ଘରେ ରହୁଥିଲେ କିମ୍ବା ପରିବାର ସଦସ୍ୟଙ୍କ ଉପରେ ନିର୍ଭରଶୀଳ ଥିଲେ । ନିର୍ଭରଶୀଳ ହୋଇ ଜୀଇଁବା ସେମାନଙ୍କ ପାଇଁ ବେଶ ସଂଘର୍ଷମୟ ଥିଲା ବୋଲି କହନ୍ତି ଯୁବକ ଶିବ ନାୟକ ।
ଅଧିକାଂଶଙ୍କୁ ଭଲ ବ୍ୟବହାର ମିଳୁ ନଥିବା ବେଳେ କେତେକଙ୍କୁ କିଛି ବର୍ଷ ପରେ ଘରୁ ବାହାର କରି ଦିଆଯାଉଥିଲା । ଘର ଓ ଜମିପଟ୍ଟା ସେମାନଙ୍କ ମନରେ ଆଶା ସଞ୍ଚାର କରିଛି ।
ଆମ ଗାଁର ୧୮ ଏକାକୀ ମହିଳା ବାସଯୋଗ୍ୟ ଜମି ପାଇଛନ୍ତି । ସେମାନଙ୍କ ମଧ୍ୟରୁ ଅଧିକାଂଶ ନିରକ୍ଷର ଓ ଶ୍ରମିକ । ବାପାମାଙ୍କ ସହ ରହିବା ଓ ଘର ଭଡ଼ା ସେମାନଙ୍କ ବେଦନା ଆହୁରି ବଢ଼ାଉଥିଲା ।
ହେଲେ ଏବେ ଆମକୁ ଆଉ ଘର ଭଡ଼ା ଦେବାକୁ ପଡୁନାହିଁ ହୋଲି କୁହନ୍ତି ୩୮ ବର୍ଷୀୟ ତନୁ ସେଠି । ଆମେ କେତେଜଣ ଏକାଠି ମିଶି ଆଖପାଖର ଖାଲି ଜମିରେ ପରିବା ଚାଷ କରି ନିଜ ଖର୍ଚ୍ଚ ତୁଲାଇ ପାରୁଛୁ ।
କରସିଂର ମାନ୍ୟତାପ୍ରାପ୍ତ ସାମାଜିକ ସ୍ୱାସ୍ଥ୍ୟ କର୍ମୀ (ଆଶା) ଓ ଏକାକୀ ମହିଳା ପୂର୍ଣ୍ଣମାସୀ ନାୟକ କହିଛନ୍ତି ଜମି ଓ ଘର ତିଆରି ସହାୟତା ବ୍ୟତୀତ ପ୍ରତ୍ୟେକ ମହିଳାଙ୍କୁ ରାଜ୍ୟ ସରକାରଙ୍କ ସାମାଜିକ ସୁରକ୍ଷା ଓ ଭିନ୍ନକ୍ଷମ ସଶକ୍ତିକରଣ ବିଭାଗ ତରଫରୁ ମାସକୁ ୩ଶହ ଟଙ୍କା ଲେଖାଏଁ ମଧୁ ବାବୁ ବିଧବା ପେନସନ ପ୍ରଦାନ କରାଯାଉଛି । ଏହି ବିଶ୍ୱସନୀୟ ଯୋଜନାରେ ରାଜ୍ୟ ସରକାର ଜମିର ମାଲିକାନା ପ୍ରଦାନ କରିନାହାନ୍ତି ।
ଗଞ୍ଜାମରେ ଆରମ୍ଭ ହୋଇଥିବା ଏହି ପାଇଲଟ ପ୍ରକଳ୍ପକୁ ରାଜ୍ୟର ଆଉ କିଛି ଭାଗ ଯେପରିକି କଳାହାଣ୍ଡି ଓ ରାୟଗଡ଼ା ଜିଲ୍ଲାରେ ଲାଗୁ କରାଯାଇଛି ।
ପରିବାର ତଥା ବାପାମାଙ୍କ ଦ୍ୱାପା ପ୍ରତ୍ୟାଖ୍ୟାତ ଏକାକୀ ମହିଳାଙ୍କ ପାଇଁ ଏହି ପ୍ରକଳ୍ପ ଖୁବ ଗୁରୁତ୍ୱପୂଣ୍ଣ ବୋଲି କହିଛନ୍ତି ପ୍ରୋଗ୍ରାମ ମ୍ୟାନେଜର ବିଏନ ଦୁର୍ଗା ।
ଜମି ପଟ୍ଟା ପାଇବାକୁ ସେମାନେ ଅନ୍ୟ ଦିଗରୁ ମଧ୍ୟ ଲାଭବାନ ହେଉଛନ୍ତି । ପଟ୍ଟା ବ୍ୟବହାର କରି ସେମାନେ ଅନ୍ୟ ସରକାରୀ ଯୋଜନାର ଲାଭ ନେଇ ପାରୁଛନ୍ତି ।
ମନୀଷ କୁମାର ଭୁବନେଶ୍ୱରରେ ସାମ୍ବାଦିକ ଭାବେ ଅବସ୍ଥିତ । ଲେଖାଟିରେ ଦିଆ ଯାଇଥିବା ମତ ତାଙ୍କ ନିଜସ୍ୱ । ଏହି ଲେଖାଟି ପ୍ରଥମେ ଭିଲେଜସ୍କୋୟାର. ଇନରେ ପ୍ରକାଶିତ ହୋଇଥିଲା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
